सिविल सेवकों व अधिकारियों के लिए आयोजित 44वें एडवांस प्रोफेशनल प्रोग्राम इन पब्लिक एडमिनिस्ट्रेशन (एपीपीपीए) के उद्घाटन भाषण में डॉ जितेन्द्र सिंह ने हाल के सप्ताहों में मीडिया के एक वर्ग में फैली गलतफहमी को दूर करते हुए कहा कि सेवाओं में सीधी भर्ती पहले भी रही है और सरकार ने केवल इसे संस्थागत रूप देने व व्यवस्थित करने का प्रयास किया है ताकि प्रक्रिया उद्देश्यपूर्ण हो और सर्वश्रेष्ठ लोगों का चयन किया जा सके। यह चयन प्रक्रिया मेधा और कार्य की विशिष्ट आवश्यकताओं पर ही पूर्णतः आधारित होगी।